Diari Oficial de la Generalitat Valenciana


Sumari del DOGV 5416, del 28-12-2006 (2006/14652)

Informació pública de l'aprovació del projecte de pavimentació d'un tram del camí del Salar en la partida rural de Fontcalent.
------------------------------------------------------------------------------------------------------------------------------

### Dades del document

Número de DOGV
:   5416

Data del DOGV
:   28-12-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/14627


Organisme emissor
:   Ajuntament d'Alacant

Tipus de document
:   Anunci

Informació pública de l'aprovació del projecte de pavimentació d'un tram del camí del Salar en la partida rural de Fontcalent. [2006/F14082]  
La Junta de Govern Local, en la sessió del dia 6 de novembre del 2006, va adoptar entre altres, l'acord següent:  
«7. Aprovació del projecte de pavimentació d'un tram del camí del Salar en la partida rural de Fontcalent.  
Es dóna compte de l'expedient tramitat en relació amb l'epígraf que precedix, els antecedents i raonaments del qual figuren, resumits, a continuació.  
El referit projecte, que ha sigut redactat pel Servici d'Obres i Projectes de la Gerència Municipal d'Urbanisme, té com a objecte la definició dels treballs necessaris per a realitzar les obres de pavimentació de calçada d'un tram del denominat camí del Salar, que discorre entre el paratge del Salar i el camí de l'ermita de Sant Jaume, en la partida rural de la Canyada.  
Les obres, que es projecten sobre una longitud de 725 metres i una amplària de 5 metres, consistixen en la regularització de la superfície del vial, la pavimentació amb aglomerat asfàltic, la instal·lació d'arquetes i canalitzacions per a infraestructures domiciliàries d'aigua potable existents, i la instal·lació d'elements de protecció i senyalització de trànsit.  
El pressupost global de licitació del projecte ascendix a la quantitat de 50.202,31 euros.  
Sent innecessària l'exposició pública del projecte, de conformitat amb el que preveu l'article 155, apartat 4, de la Llei 16/2005, de 30 de desembre, de la Generalitat, Urbanística Valenciana, procedix la seua aprovació administrativa.   
La competència per a adoptar el present acord correspon a la Junta de Govern Local, de conformitat amb el que preveu l'article 127.1, apartat d), de la Llei 7/1985, de 2 d'abril, Reguladora de les Bases del Règim Local, segons la redacció que en fa la Llei 57/2003, de 16 de desembre, de mesures per a la modernització del govern local.  
Com a conseqüència d'allò que s'ha exposat, la Junta de Govern Local adopta els acords següents:  
Primer. Aprovar el projecte de pavimentació d'un tram del camí del Salar en la partida rural de Fontcalent, redactat pel Servici d'Obres i Projectes de la Gerència Municipal d'Urbanisme.  
Segon. Inserir un edicte amb el contingut de l'acord aprovatori en el Butlletí Oficial de la Província d'Alacant i en el Diari Oficial de la Generalitat Valenciana.»  
Es publica per a general coneixement, segons el que disposa l'article 152 de la Llei 16/2005, de 30 de desembre, de la Generalitat, Urbanística Valenciana, advertint que, contra el referit acte, que posa fi a la via administrativa, i davant de l'òrgan que el va dictar, cal interposar, per escrit dirigit a l'ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o este directament, davant de la Sala del Tribunal Superior de Justícia de la Comunitat Valenciana, en el termini de dos mesos, comptats .ambdós terminis. a partir de l'endemà de la publicació d'este edicte en el Butlletí Oficial de la Província d'Alacant.  
Alacant, 9 de novembre del 2006.. L'alcalde, p. d., la regidora d'Urbanisme: Sonia Castedo Ramos. El regidor-secretari: Pedro Romero Ponce.